Diari Oficial de la Generalitat Valenciana


Sumari del DOGV 8149, del 16-10-2017 (2017/8510)

Informe ambiental i territorial estratègic en el procediment simplificat relatiu a la modificació puntual del Pla parcial de millora del sector industrial Marjals 5, 6 i 7. Expedient número 1486/2017.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8510


Data del document
:   25-09-2017

Organisme emissor
:   Ajuntament d'Ondara

Tipus de document
:   Anunci

Descriptors 

:   * Ondara
    * pla d'urbanisme
    * administració local

Informe ambiental i territorial estratègic en el procediment simplificat relatiu a la modificació puntual del Pla parcial de millora del sector industrial Marjals 5, 6 i 7. Expedient número 1486/2017. [2017/8510]  
De conformitat amb l'article 51.7 de la Llei 5/2014 de la Generalitat, d'ordenació del territori, urbanisme i paisatge, es publica l'informe ambiental i territorial estratègic de la modificació del planejament urbanístic dalt indicat, del tenor literal següent:  
  
«Vist el document inicial estratègic que es va formular per iniciativa municipal i redactat per l'equip tècnic José Luis Lorente Tallada, SL, i que es va presentar a aquest òrgan ambiental i territorial als efectes previstos en l'article 49.1.a de la LOTUP (inici de l'avaluació ambiental i territorial estratègica pel procediment simplificat).  
Atés que aquesta comissió, amb data 6 de juliol de 2017, va acordar admetre a tràmit el corresponent document inicial estratègic i sotmetre tal document a la tramitació prevista en l'article 51.1 de la LOTUP, per un termini de 20 dies hàbils. Els documents corresponents es varen posar a disposició pública per a ser consultats en la pàgina web de l'Ajuntament, i a més es va enviar avís als propietaris cadastrals afectats als mateixos efectes.  
D'una altra part, s'ha emés informe per part de l'Oficina Tècnica Municipal (arquitecte municipal Francisco Puchol Pericás), en sentit favorable a la tramitació pel procediment simplificat i a l'emissió d'informe estimatori.  
Per l'objecte de la modificació puntual a tramitar, no hi ha altres administracions públiques sectorials afectades pel procediment.  
A més, al llarg de tot el període de consultes del present expedient, no s'ha formulat cap al·legació ni informe ni de particulars ni d'organismes o administracions públiques.  
Conclosa la tramitació anterior, ara és procedent que aquesta comissió emeta l'informe a què es refereix l'article 51.2.b de la LOTUP, prenent com a base aquestes consideracions:  
- Documentació presentada: document inicial estratègic, d'iniciativa municipal i redactat per l'equip tècnic de José Luis Lorente Tallada, SL, al que es va acompanyar projecte tècnic complet de la modificació puntual del Pla parcial de millora del sector industrial Marjals 5, 6 i 7 (data juny 2017).  
- Objecte de la modificació: regularització dels usos detallats compatibles en la zona industrial tipus A (permetre la compatibilitat de l'ús terciari) i un petit ajust respecte a la definició dels usos detallats en la zona d'ús dominant industrials (eliminant la possibilitat d'implantar les activitats més impactants).  
- Consultes: en el període corresponent no s'ha formulat cap al·legació ni informe ni de particulars ni d'organismes o administracions públiques. S'ha emés el corresponent informe favorable per part de l'Oficina Tècnica Municipal.  
- Valoració dels possibles efectes sobre el medi ambient de la proposta: conforme a allò estipulat en l'article 46.3 de la LOTUP, l'òrgan ambiental i territorial determinarà, tenint en compte els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
Es considera que, des del punt de vista urbanístic, la modificació proposada no sembla que tindrà efecte significatiu sobre el medi ambient, ja que es tracta d'una simple modificació d'usos detallats.  
  
En tot cas, s'afegeix la consideració que totes les determinacions de la modificació puntual del Pla parcial de millora del sector industrial Marjals 5, 6 i 7 afecten l'ordenació detallada, sense alterar l'ordenació estructural, per tant, l'administració que té la competència per a aprovar definitivament la dita modificació també és l'Ajuntament.  
  
- Conclusió: atés l'article 51 de la LOTUP i el seu annex VIII, es considera que la modificació puntual del pla parcial no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no té incidència en el model territorial vigent en el municipi; no suposa afecció sobre elements del patrimoni natural i cultural. Per tant, es pot concloure que la dita modificació puntual no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègic simplificat.  
D'acord amb tot allò exposat, aquesta comissió, prèvia deliberació i per unanimitat, acorda el següent:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla parcial de millora del sector industrial Marjals 5, 6 i 7; tot això per considerar que no té efectes significatius sobre el medi ambient, d'acord amb els criteris de l'annex VIII de la LOTUP, corresponent continuar la tramitació conforme a la seua normativa sectorial.  
  
Segon. Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera produït l'aprovació de la dita modificació puntual en el termini de quatre anys des de la seua publicació. En tal cas, s'hauria de iniciar novament el procediment d'avaluació ambiental i territorial estratègica.  
  
Tercer. Ordenar la publicació de l'extracte d'aquest acord en el DOGV i en la web municipal.  
  
Quart. Remetre certificació d'aquest acord al Ple de l'Ajuntament, com a òrgan substantiu municipal, als efectes legalment establits».  
  
  
Ondara, 25 de setembre de 2017.- L'alcalde: José Ramiro Pastor. El secretari interventor: Juan Noguera Server.